**Miriam Tlali** (fødd ) var ein sørafrikansk forfattar. Ho var den fyrste svarte kvinna i Sør-Afrika som gav ut ein engelskspråkleg roman, *Between Two Worlds*, i 1975. Ho var òg ein av dei fyrste som skreiv om Soweto. Størstedelen av tekstanen hennar blei opphavleg forbodne av apartheidstyret i Sør-Afrika.

Liv og virke
------------

Miriam Masoli Tlali vart fødd i Doornfontein i Johannesburg i Sør-Afrika, og voks opp i Sophiatown. Ho gjekk på St. Cyprian's Anglican School og deretter Madibane High School. Ho studerte ved Universitetet i Witwatersrand til det blei stengt for svarte under apartheid-tida; seinare studerte ho ved National University of Lesotho (då kalla Pius XII University) i Roma i Lesotho. Ho måtte forlata studiane på grunn av pengemangel, og tok i staden sekretærskule og fann arbeid som bokhaldar i ein møbelbutikk i Johannesburg.

Tlali nytta erfaringane sine til å skriva den fyrste boka si, *Muriel at Metropolitan*, ein halv-sjølvbiografisk roman som gav eit nytt synspunkt i sørafrikansk litteratur. Sjølv om han var skriven i 1969, blei han ikkje gjeven ut på seks år, og mange forlag i Sør-Afrika avviste han. I 1975 gav Ravan Press ut *Muriel at Metropolitan*, men berre etter å ha teke ut delar dei var redde kunne rammast av sensuren. Censorship Board hadde likevel motvilje mot boka, og ho blei forbanna kort tid etter utgjevinga. Boka fekk eit breiare publikum etter at Longman gav henne ut i 1979 under namnet *Between Two Worlds*, og ho blei omsett til fleire andre språk, som japansk, polsk, tysk og nederlandsk.

Den andre romanen hennar, *Amandla*, var basert på Soweto-opprøret i 1976, og blei òg forboden i Sør-Afrika kort tid etter utgjevinga i 1980. Seinare bøker av Tlali inkluderer *Mihloti* (som tyder ‘Tårer’), ei samling av noveller, intervju og sakprosa, som blei gjeven ut i 1984 på det svarte forlaget Skotaville, som Tlali var medgrunnleggjar av. Romanane hennar blei ikkje tilletne i Sør-Afrika før i 1986. *Footprints in the Quag* blei gjeven ut i 1989 av David Philip i Sør-Afrika, og under tittelen *Soweto Stories* av britiske Pandora Press.[

Som forfattar drog Tlali til ulike delar av verda, mellom anna arbeidde ho eitt år i Nederland. Ho var også i USA. I 1978 tok ho del i eit internasjonalt forfattarprogram ved Iowa State University, og heldt forelesingar i San Francisco, Atlanta, Washington DC og New York. Mellom 1989 og 1990 var ho gjesteakademikar ved Sør-Afrika-forskingsprogrammet ved Yale University.  I 2010 var ho med på det internasjonale symposiet *Women's Words: African Worlds: Renewing a Dialogue between African Women Writers and Women of African Descent* ved Windybrow Theatre i Johannesburg.

Tlali døydde i 2017, 83 år gammal. Ei bok med eit utval av tekstane hennar blei gjeve ut med tittelen *Miriam Tlali: Writing Freedom*, med eit forord av redaktøren Pumla Dineo Gqola, blei gjeve ut i 2021.

Privatliv
---------

Miriam Tlali var gift med Stephen Lehutso, men i eit uvanleg val for ei sørafrikansk kvinne på denne tida heldt ho på jentenamnet sitt. Dei fekk to barn. Ektemannen hennar døydde i 2001, og dei to borna døydde òg før Tlali, sonen Moses i 2004 og dotter Molebogeng i 2012.

Prisar og utmerkingar
---------------------

I 1995 blei Tlali æra av sørafrikanske Department of Arts, Culture, Science and Technology med ein Literary Lifetime Achievement Award. I 2008 fekk ho Ikhamanga-ordenen i sølv.

Bibliografi
-----------

* *Muriel at Metropolitan*, Johannesburg: Ravan Press, 1975. As *Between Two Worlds*, Longman, 1979.
* *Amandla*, South Africa: Vivlia Publishers, 1980, ISBN 978-0869751893.
* *Mihloti*, Johannesburg: Skotaville, 1984.
* *Footprints in the Quag*, David Philip Publishers, 1989, ISBN 978-0864861269. As *Soweto Stories*, London: Pandora, 1989.
* *Geteilte Welt* (*Muriel at the Metropolitan* German translation), Lehutso Legacy LLC. 1975
* *Soweto Stories*, German translation Lehutso Legacy LLC.


1. ↑  "Famed author Miriam Tlali turns 80", eNews Channel Africa (ENCA), 11 November 2013.
2. ↑  Boswell, Barbara. «Rest in power, Miriam Tlali: author, enemy of apartheid and feminist». Henta 2 March 2017.
3. ↑  Gugu Hlongwane, "Miriam Tlail", in Brian Schaffer (ed.), *The Encyclopedia of Twentieth-Century Fiction*, Wiley-Blackwell, 2011, pp. 1366–1368.
4. ↑  Gugu Hlongwane, "Miriam Tlail", in Brian Schaffer (ed.), *The Encyclopedia of Twentieth-Century Fiction*, Wiley-Blackwell, 2011, pp. 1366–1368.
5. 1 2 3  "Miriam Tlali", South African Literary Awards (SALA).
6. ↑  Hans M. Zell, Carol Bundy & Virginia Coulon, *A New Reader's Guide to African Literature*, Heinemann Educational Books, 1983, p. 499.
7. ↑  Mary Dyer, *Reality*, vol. 7, no. 6, January 1976, p. 15.
8. ↑  Theophilus T. Mukhuba, "An Introduction to Miriam Tlali's *Muriel at Metropolitan*", The Postcolonial Literature and Culture Web.
9. ↑  Boswell, Barbara. «Rest in power, Miriam Tlali: author, enemy of apartheid and feminist». Henta 2 March 2017.
10. 1 2 3 4  "Miriam Tlali", South African History Online, 14 March 2014.
11. 1 2 3 4  "Miriam Tlali", South African Literary Awards (SALA).
12. ↑  "Tlali, Miriam"; *The Columbia Electronic Encyclopedia*, 6th edition, 2007.
13. ↑  Cecily Lockett, "An Interview with Miriam Tlali", *Southern African Review of Books*, June/July 1989, pp. 20–21.
14. ↑  *Women's Words: African Worlds: Renewing a Dialogue between African Women Writers and Women of African Descent*, The Department Of Arts And Culture In Association With The Windybrow Theatre (Pan-African Centre For The Arts), 25-26 August 2010.
15. ↑  *Women's Words: African Worlds: Renewing a Dialogue between African Women Writers and Women of African Descent*, The Department Of Arts And Culture In Association With The Windybrow Theatre (Pan-African Centre For The Arts), 25-26 August 2010.
16. ↑  «SA's first black woman novelist‚ Miriam Tlali‚ dies». Henta 20 February 2024.
17. ↑  «'Miriam Tlali understood the complicated meanings of being "the first" for a black woman'—Read an excerpt from Pumla Dineo Gqola's new book Miriam Tlali: Writing Freedom». *The Johannesburg Review of Books*. 18 June 2021. Henta 20 February 2024.
18. ↑  «Miriam Tlali refused to be silenced by apartheid». *IOL*. 5 March 2017. Henta 20 February 2024.
19. ↑  «South African author Miriam Tlali honoured by Google». Henta 20 February 2024.
20. ↑  «South African author Miriam Tlali honoured by Google». *Times Live*. 11 November 2018. Henta 20 February 2024.